b'\n_START_ARTICLE_\nIrski terier\n_START_SECTION_\nOpis\n_START_PARAGRAPH_\nStandardi pasmo irskega terierja opisujejo kot \xc5\xbeivahnega, rde\xc4\x8dkasto obarvanega in pravokotno oblikovanega telesa. \xc5\xbdivahen: Irski terier ne sme dajati videza, da je te\xc5\xbeek in neokreten, ampak mo\xc4\x8den in \xc4\x8dvrst. Pravokotno oblikovano telo: telo mora biti oblikovano kot je pri drugih terierjih. Telo Irskega terierja je proporcionalno dalj\xc5\xa1e kot pri foksterierju, s te\xc5\xbenjo po jasno za\xc4\x8drtani liniji, vendar brez pomanjkanja \xc4\x8dvrstosti, mi\xc5\xa1i\xc4\x8dne mase in mo\xc4\x8di. Rep je kmalu po rojstvu skraj\xc5\xa1an na dve tretini originalne dol\xc5\xbeine. V dr\xc5\xbeavah kjer je kraj\xc5\xa1anje prepovedano, sodniki pri ocenjevanju poudarjajopomen pravilne dr\xc5\xbee repa. Rep irskega terierja se naj bi pri\xc4\x8del precej visoko, vendar pa se mora bo\xc4\x8diti preko hrbta v ravni liniji proti glavi. U\xc5\xa1esa so majhna in upognjenja naprej le malce nad glavo, njihova barva naj bi bila malce temnej\xc5\xa1a kot barva preostalega ko\xc5\xbeuha.\n_START_SECTION_\nKo\xc5\xbeuh in barva\n_START_PARAGRAPH_\nKo\xc5\xbeuh irskega terierja je obarvan zlatorde\xc4\x8de, p\xc5\xa1eni\xc4\x8dnorde\xc4\x8de ali p\xc5\xa1eni\xc4\x8dno. Temno rde\xc4\x8da je pogosto zmotno prepoznana kot edina pravilna oz. prava barva. Verjetno, ker so p\xc5\xa1eni\xc4\x8dni ko\xc5\xbeuhi obi\xc4\x8dajno slab\xc5\xa1e kakovosti. Kot obi\xc4\x8dajno pri enobarvnih pasmah je dovoljeno zaplata bele barve na prsih, drugje pa druga\xc4\x8dna obarvanost ni dovoljena. S staranjem lahko opazimo sivo dlako sem in tja. Zgornja plast ko\xc5\xbeuha mora biti ravna in \xc5\xbei\xc4\x8dnata po teksturi, nikoli ne\xc5\xbena, svilnata, kodrasta, valovita ali volnata, kot je pri\xc4\x8dakovano pri Kerry blue terierju. Ko\xc5\xbeuh mora le\xc5\xbeati vodoravno na ko\xc5\xbeo in nikoli ne sme biti tako dolg, da bi skril pravo obliko psa. Dalj\xc5\xa1o dlako lahko pustimo na nogah, vendar nikoli tako dolgo kot pri Wire Fox terierju ali pri Schnauzer-ju. To pomeni, da mora biti ko\xc5\xbeuh triman in stri\xc5\xbeen zelo pogosto, kar pa je lahko precej drago. Spodnja plast ko\xc5\xbeuha, imenujemo tudi poddlaka mora biti ravno tako rde\xc4\x8da, vendar pa neizurjen opazovalec te\xc5\xbeko opazi poddlako. Ko\xc5\xbeuh mora biti tako gost, da \xc4\x8detudi dlako razmaknemo s prsti, ko\xc5\xbee skoraj ne vidimo. Pravilno striman irski terier ima nekaj \xc4\x8dopkov dlake na nogah in glavi. Na sprednjih nogah pustimo dalj\xc5\xa1o dlako, tako da oblikujemo obe nogi enakomerno. Dlaka na zadnjih nogah pa je kraj\xc5\xa1a, vendar ni strimana vse do ko\xc5\xbee. Na koncu brade pa oblikujemo manj\xc5\xa1o brado, ki naj ne bo tako velika kot pri Schnauzerju. O\xc4\x8di naj bi bile majhne, temno rjave z ognjenim oz. \xc5\xbeivahnim pogledom. Nad o\xc4\x8dmi pa ima irski terier dobro negovane obrvi. Celotna glava naj bi imela dobro pigmentacijo.\n_START_SECTION_\nVelikost\n_START_PARAGRAPH_\nV ve\xc4\x8dini dr\xc5\xbeav opis pasme predpostavlja, da irski terier ne sme biti ve\xc4\x8dji od 48\xc2\xa0cm, \xc4\x8de merimo do vihra. Vendar ni neobi\xc4\x8dajno, \xc4\x8de vidimo psi\xc4\x8dke, ki so velike 50\xc2\xa0cm ali pse, ki so veliki tudi 53\xc2\xa0cm. Mlaj\xc5\xa1e generacije psov so bli\xc5\xbeje idealu, vendar pa lahko irski terier, ki je majhen in ima la\xc5\xbeje kosti s tem izgubi \xc5\xa1portno oblikovano telo. Zelo redko opazimo irskega terierja, ki tehta le 11 ali 12 kilogramov (25-27Ib), kot je originalen opis pasme. Sprejemljivo je da psi\xc4\x8dka tehta 13 kilogramov, sam\xc4\x8dek pa 15 kilogramov.\n_START_SECTION_\nTemperament\n_START_PARAGRAPH_\nIrski terierji so aktivni psi, ki potrebujejo in u\xc5\xbeivajo v stalnih psihi\xc4\x8dnih in fizi\xc4\x8dnih izzivih. Dobro treniran irski terier bo dober v razli\xc4\x8dnih pasjih \xc5\xa1portih, kot je na primer pasje tekmovanje v agilitiyu. Irski terier je polen \xc5\xbeivljenja, vendar ni hiperaktiven, obi\xc4\x8dajno se sprosti v notranjih prostorih, zunaj pa takoj preide v polno aktivnost. Irski terierji so zelo socialni in se dobro razumejo z ljudmi. Imajo zelo razvit \xc4\x8dut za lojalnost in zvestobo. Pomembno je da imajo mo\xc4\x8dnega in odgovornega vodjo, do katerega \xc4\x8dutijo spo\xc5\xa1tovanje. Ve\xc4\x8dina irskih terierjev obo\xc5\xbeuje otroke in toleriera grobo igro do neke to\xc4\x87ke. Irski terier potrebuje gibanje; potrebni so vsakodnevni sprehodi. Zelo u\xc5\xbeivajo pri treningih, novih nalogah in so lahko obvladljivi s pomo\xc4\x8djo pribolj\xc5\xa1kov in igra\xc4\x8d kot tudi s pomo\xc4\x8djo motivacije. Irski terierji so visoko mentalno sposobni in u\xc5\xbeivajo pri re\xc5\xa1evanju iger, \xc4\x8deprav imajo manj\xc5\xa1o \xc5\xbeeljo po ugajanju \xc4\x8dloveku. Najbolje reagirajo na konstantno nagrajevanje, ki temelji na treningu s strani spro\xc5\xa1\xc4\x8dene in avtoritativne osebe. Kot pri vseh pasmah nasilje ne sme biti nikoli uporabljeno, namesto nasilja moramo uporabiti nagrajevanje in preusmerjanje vedenja. Vedno je najbolje, da psa prelisi\xc4\x8dimo in premamimo, pri tem pa mora trener imeti izku\xc5\xa1nje s terierji._NEWLINE_Irski terierji so obi\xc4\x8dajno dominantni do drugih psov. Kot pri vseh pasmah psov je pomembna zgodnja socializacija, saj v nasprotnem primeru lahko pride do spora med psi in lahko pride do spopada. Ve\xc4\x8dina ima mo\xc4\x8den ob\xc4\x8dutek za varovanje, zato ob pravilni vzgoji postanjo zelo dobri psi \xc4\x8duvaji._NEWLINE_Veliko lastnikov terierjev se udele\xc5\xbeuje organiziranih pasjih \xc5\xa1portov s svojimi psi. Treningi poslu\xc5\xa1nosti niso te\xc5\xbeavni, vendar je te\xc5\xbeje dose\xc4\x8di natan\xc4\x8dnost in vztrajnost na vi\xc5\xa1jih ravneh pasjih \xc5\xa1portov. Veliko irskih terierjev je izredno uspe\xc5\xa1nih pri pasjem agilitiju, \xc4\x8deprav je te\xc5\xbeko uravnovesiti hitrost, neodvisnost in natan\xc4\x8dnost na vi\xc5\xa1jih ravneh. Iz ZDA prihaja irski terier, ki je prvak v agilityu, nekaj pa je tudi finskih in \xc5\xa1vedskih irskih terierjev, ki tekmujejo na najte\xc5\xbejih ravneh. Irski terierji imajo dobro razvit voh in lahko izsledijo tako \xc5\xbeivalski kot tudi \xc4\x8dlove\xc5\xa1ki vonj. Veliko irskih terierjev u\xc5\xbeiva v Lure Coursing-u (lovljenje mehani\xc4\x8dnega plena). Na Finskem je irski terier kvalificiran tudi za re\xc5\xa1evalnega psa, specializiran za re\xc5\xa1evanje na morju.\n_START_SECTION_\nZgodovina\n_START_PARAGRAPH_\nIzvor pasme ni znan, vendar predvidevajo, da se je razvil iz potomcev \xc4\x8drnih in rjavkastih pasem, ki so podobni terierjem in izvirajo iz Britanije in Irske. Kot je na primer Kerry Blue na Irskem, Soft-haired Wheaten terierji na Irskem, Lakeland in \xc5\xa0kotski terier v Veliki Britaniji. F. M. Jowett je pisal v The Irish Terrier,"Na\xc5\xa1i psi" objavljeno Co Ltd, Manchester, Anglija 1947 - 7. izdaja: Irski pisatelj je opisal irskega terierja kot reve\xc5\xbeevega najzvestej\xc5\xa1ega in kmetovega najbolj\xc5\xa1ega prijatelja in najljub\xc5\xa1ega psa "gentlemana"... Ti psi niso bili vzgojeni toliko zaradi izgleda, temve\xc4\x8d predvsem zaradi njihovih delavnih lastnosti in igrivosti. Irski terier je po naravi lovec in ubijalec \xc5\xa1kodljivcev. Najprej so bil vseh oblik in barv, \xc4\x8drne in rjavkaste, sive in progaste, vseh p\xc5\xa1eni\xc4\x8dnih odtenkov, ter rde\xc4\x8de barve, ki je najbolj pogosta. Barva in velikost ni bila pomembna, le da so bili igrivi in delavni._NEWLINE_V drugi polovici devetnajstega stoletja se je pri\xc4\x8dela prava selekcija pasme. V\xc4\x8dasih so bili v isti kategoriji s psi te\xc5\xbekimi nad 9 pounds (4.08 kilograma), v\xc4\x8dasih pa v posebni kategoriji._NEWLINE_Prvi vzgojiteljski klub je bil ustanovljen v Dublinu leta 1879. Irski terier je bila prva pasma, ki je bila priznana s strani Englis Kennel Club-a kot nacionalan irska pasma, kar se je zgodilo tik pred koncem devetnajstega stoletja. Prvi pojav pasme v ZDA pa zasledimo konec devetnajstega stoletja._NEWLINE_Do leta 1960 so bili irski terierji zelo vplivna pasma na Irskem, v Zdru\xc5\xbeenem kraljestvu in ZDA. Zaradi svoje priljubljenosti pri otrocih je irski terier vedno bolj (modno) priljubljen tudi kot dru\xc5\xbeinski ljubljen\xc4\x8dek. Pasmo pa vedno bolj ambiciozno vzgajajo tudi v Afriki (Ju\xc5\xbena Afrika), Severna Amerika, (Severna) Evropa in Avstralija.'